**Представљено издање "Српске рукописне књиге у Чешкој"**

Издање "Српске рукописне књиге у Чешкој" представљено је у Београду, а патријарх српски Иринеј поручио је да је та књига добар пример за правац који треба следити. Патријарх Иринеј је на представљању књиге у Скупштини трада Београда рекао да верује да ће та књига и убудуће бити један диван пример како треба приступити истраживању српских рукописа.

**Један град Зрењанин, а имена много**

Одлуком градске управе на свим таблама које се налазе на улазу у Зрењанин, поред већ постојећих назива додато је и име Петровграда које је овај банатски град носио до 1945 године. Ипак, та идеја није се допала свима, па је на појединим таблама старо име префарбано. Додавање старог назива међу Зрењанинцима изазива различите реакције.



**Побркали заставе и јајима засули погрешан конзулат**

Турски демонстранти су током протестне поворке у Истанбулу, због војне интервенције Русије у Сирији, побркали заставе и јајима гађали погрешан, холандски конзулат, објављено је на грчком сајту вести "In.gr". Низ држава на застави има три боје - црвену, белу и плаву – али демонстранти су изгледа заборавили да је, осим боја, важан и њихов распоред и зато помешали заставе Русије и Холандије.

**Први снег прекрио регион (**недеља, 22. нов 2015)

Након неуобичајено топлог времена у региону током већег дела новембра, у Хрватској, Словенији, Босни и Херцеговини и Србији је знатно захладило и пао је први овогодишњи снег. У Хрватској је осетно хладније, са температуром ваздуха у унутрашњости земље од два до седам степени, на Јадрану од пет на северном делу, до 14 степени на југу, а пао је и први конкретнији снег, пренео је *Јутарњи лист.*

**Спектакл за крај сезоне, Ђоковић против Федерера у финалу Лондона!**

Новак Ђоковић и Роџер Федерер играју финале завршног мастерса у сезони у лондонској "О2" арени. Швајцарац на турниру већ савладао Новака, најбољи тенисер света спрема освету за потврду доминације у 2015. години. Директан пренос је на Првом програму РТС-а од 19 часова.